કોંગ્રેસે સોમવારે રાત્રે ઉમેદવારોની બીજી યાદી જાહેર કરી હતી. રવિવારે રાત્રે પહેલી યાદી બાદ કોંગ્રેસે ચારે તરફથી વિરોધનો સામને કરવાનો વારો આવ્યો હતો. પાસ દ્વારા કોંગ્રેસનો ઉગ્ર વિરોધ કરવામાં આવ્યો હતો. જે પછી તેમણે જાહેર કરેલ 77 ઉમેદવારોની યાદીમાંથી 5 બેઠકો પર પરિવર્તન કરવાનો પણ નિર્ણય લીધો હતો. નવી જાહેર કરેલ યાદીમાં ચાર બેઠક એવી છે, જેમાં જૂના ઉમેદવારના સ્થાને નવા ઉમેદવારને લેવામાં આવ્યા છે. જૂનાગઢ પરથી પાસ કન્વીનર અમિત ઠુમ્મરને બેઠક આપવામાં આવી હતી, એના સ્થાને ભીખાભાઇ જોશીને ટિકિટ આપવામાં આવી છે. આ સિવાય વરાછા, કામરેજ અને ભરૂચની બેઠક પર પણ ઉમેદવારોના નામમાં પરિવર્તન કરવામાં આવ્યું છે.